text: To personer fundet døde efter brand
  29 november 2014 kl. 15.38
  Branden på en gård ved Skærbæk i formiddags har kostet husets to beboere livet. Det drejer sig om en 84-årig kvinde og hendes 88-årige mand. Det oplyser Syd- og Sønderjyllands Politi til TV SYD.
  Politiet fik alarmen kl 9.17 i morges, og brandslukningskøretøjer og brandmænd hele formiddagen på at slukke branden. Redningspersonalet kunne ikke komme ind i den nedbrændte bygning, da der var fare for, at en gavl ville styrte sammen.
  Politiet ved endnu ikke hvad årsagen til branden er. Teknikere arbejder på stedet for at fastslå årsagen.
  